Document ID: /roh_data/filtered/fineweb-2-filterrobots_roh.jsonl.gz/53229

«Rumantsch: In ferm toc Svizra ma er in ferm toc mund.» Quai è il motto da l'Emna rumantscha ch'il Departament federal per fatgs da l'exteriur organisescha en collavuraziun cun il chantun. L'onn passà a chaschun da l'emprima emna rumantscha aveva ina delegaziun da Glion frequentà l'emna en Chasa federala a Berna. Quest onn èn quai 12 scolaras e scolars da Scuol e Savognin. Per il cumenzament da l'emna han els deponì en Chasa federala ina valisch plain ideas per promover il rumantsch.
Eveniments ed occurrenzas digitalas en l'exteriur
Tenor il president da la Confederaziun, Ignazio Cassis, è la diversitad ina ritgezza per noss pajais. Quella occurrenza annuala lubeschiada promover nossa identitad multifara. Sper las activitads a Berna, organiseschan las represchentanzas svizras en l'exteriur er quest onn puspè diversas occurrenzas per far pli enconuschent la lingua e la cultura rumantscha en lur pajais. Pervi da las mesiras en connex cun la pandemia però per gronda part en furma d'eveniments e cuntegns digitals.